
ประกาศองค์การบริหารส่วนตำบลพนมวังก์
เรื่อง   สอบราคาจ้างเหมางานก่อสร้างถนนลาดยางพื้นผิวจราจรแบบ  2 ชั้น (D.B.S.T. )

ถนนสายเขาพนม  –  ยางงด   หมู่ที่  1 หมู่ที่ 8    ตำบลพนมวังก์
------------------------------------

ด้วยองค์การบริหารส่วนตำบลพนมวังก์    มีความประสงค์จะสอบราคาจ้างเหมางานก่อสร้าง
ถนนพื้นผิวจราจรลาดยาง แบบ  2  ชั้น (D.B.S.T. )  ถนนสายเขาพนม - ยางงด   หมู่ที่  1 , หมู่ที่  8   ตำบลพนมวังก์    ตามรายการดังนี้ 
1.  ก่อสร้างถนน   ชนิดพื้นผิวจราจรลาดยาง  แบบ  2  ชั้น  (D.B.S.T. )   ขนาดผิวจราจรกว้าง 
4.00   เมตร   ระยะทาง   710  เมตร  หรือพื้นผิวจราจรไม่น้อยกว่า  2,840  ตารางเมตร  จาก  กม. 0+000  ถึง  กม. 0+710  ( ตามแบบก่อสร้างของ องค์การบริหารส่วนตำบลพนมวังก์  เลขที่  1 / 2550 )   และแบบก่อสร้างมาตรฐานของกรมทางหลวงชนบท    แบบเลขที่    ทช-2-302/45
                      
2.  จัดทำป้ายประชาสัมพันธ์โครงการตามแบบป้ายมาตรฐาน       จำนวน  2   ป้าย  
กำหนดราคากลางค่าก่อสร้าง    797,000.-    บาท
               
ผู้มีสิทธิเสนอราคาจะต้องมีคุณสมบัติดังนี้
                   
1.  เป็นนิติบุคคล  หรือบุคคลธรรมดา   ที่มีอาชีพรับจ้างงานที่สอบราคาจ้างดังกล่าว
2. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ      และได้แจ้งเวียนชื่อ
ผู้ทิ้งงานของทางราชการ  รัฐวิสาหกิจ  หรือหน่วยงานบริหารราชการส่วนท้องถิ่น ในขณะที่ยื่นซองสอบราคา
           
3. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย    เว้นแต่รัฐบาล
ของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
            
4.   ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลพนมวังก์   ณ  วันประกาศสอบราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้

5.   ผู้เสนอราคาจะต้องเป็นนิติบุคคลหรือบุคคลธรรมดา   มีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า   398,500   บาท    และเป็นผลงานที่เป็นคู่สัญญาโดยตรงกับ ส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น    หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น    รัฐวิสาหกิจ   หรือหน่วยงานเอกชนที่องค์การบริหารส่วนตำบลเชื่อถือ

กำหนดดูสถานที่ก่อสร้าง  ในวันที่   6   มีนาคม   2550  ระหว่างเวลา  10.00  น. ถึง  10.30  น.
โดยมาพร้อมกัน   ณ   ที่ทำการองค์การบริหารส่วนตำบลพนมวังก์     หากบุคคลใดไม่ไปดูสถานที่ก่อสร้าง  
ตามวันเวลาที่กำหนดก็เสมือนได้ดูสถานที่ก่อสร้างและทราบรายละเอียดถี่ถ้วนแล้ว    จะมาเรียกร้องสิทธิใด   ๆ       ภายหลังไม่ได้
กำหนดยื่นซองสอบราคา  ในวันที่      7  มีนาคม   2550  ระหว่างเวลา 10.00 น. ถึงเวลา 10.30 น.  
ณ   ศูนย์รวมข้อมูลข่าวสารองค์การบริหารส่วนตำบลระดับอำเภอ  (อำเภอควนขนุน )    และกำหนดเปิดซองสอบราคาในวันเดียวกัน   เวลา   10.30  น.  เป็นต้นไป         
                      
ผู้ใดสนใจติดต่อขอซื้อเอกสารสอบราคาในราคาชุดละ   2,000   บาท    ได้ ณ  ที่ทำการองค์การบริหารส่วนตำบลพนมวังก์    ระหว่างวันที่    19    กุมภาพันธ์     2550   ถึงวันที่    6   มีนาคม  2550   สามารถดู  รายละเอียดทางเว็บไซต์   www.panomwang.go.th   หรือโทรศัพท์หมายเลข   074-682527  ต่อ  14  ในวันและเวลาราชการ     
ประกาศ   ณ   วันที่     16    เดือน    กุมภาพันธ์   พ.ศ.  2550      

                                  (ลงชื่อ)

(นายสมใจ  ด้วงทอง)

นายกองค์การบริหารส่วนตำบลพนมวังก์

                 เอกสารสอบราคาจ้าง  เลขที่      1   /  2550

                 การจ้างเหมางานก่อสร้างถนน     ชนิดพื้นผิวจราจรลาดยาง     แบบ  2   ชั้น  (D.B.S.T. )

   ถนนสายเขาพนม  –  ยางงด   หมู่ที่  1   หมู่ที่   8    ตำบลพนมวังก์    

ตามประกาศองค์การบริหารส่วนตำบลพนมวังก์    ลงวันที่  16   กุมภาพันธ์    2550
-----------------------------

                   
องค์การบริหารส่วนตำบลพนมวังก์    ซึ่งต่อไปนี้เรียกว่า  “องค์การบริหารส่วนตำบล”  
มีความประสงค์จะสอบราคาจ้างเหมางานก่อสร้างถนน  ชนิดผิวทางพื้นผิวจราจรลาดยาง  แบบ 2 ชั้น  (D.B.S.T. )

ถนนสายเขาพนม  –  ยางงด   หมู่ที่  1 หมู่ที่   8    ตำบลพนมวังก์      ตามรายการดังนี้
                 
1.  ก่อสร้างถนน   ชนิดพื้นผิวจราจรลาดยาง   แบบ 2  ชั้น   (D.B.S.T. )     ขนาดผิวจราจรกว้าง 4.00   เมตร  ระยะทางยาว    710  เมตร   หรือพื้นผิวจราจรไม่น้อยกว่า  2,840   ตารางเมตร    จาก  กม. 0+000    ถึง  กม. 0+710    ( ตามแบบก่อสร้าง ขององค์การบริหารส่วนตำบลพนมวังก์  เลขที่  1/2550 )     และตามแบบก่อสร้างมาตรฐานของ  กรมทางหลวงชนบท   แบบเลขที่    ทช-2-302/45
                      
2.  จัดทำป้ายประชาสัมพันธ์โครงการตามแบบป้ายมาตรฐาน       จำนวน  2   ป้าย  
                      ทั้งนี้    ผู้เสนอราคาจะต้องรับผิดชอบในการถอดแบบและคำนวณราคากลางเอง     จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้       และวัสดุอุปกรณ์ที่จะติดตั้งต้องเป็นของแท้   ของใหม่   ไม่เคยใช้งานมาก่อน  ไม่เป็นของเก่าเก็บ   อยู่ในสภาพที่จะใช้งานได้ทันทีและมีคุณลักษณะเฉพาะตรงตามกำหนดไว้ในเอกสารสอบราคาฉบับนี้ 
                    โดยมีข้อแนะนำและข้อกำหนดดังต่อไปนี้               
1.  เอกสารแนบท้ายเอกสารสอบราคา
1.1   แบบรูปรายการละเอียด
       
1.2  แบบใบเสนอราคา
     
1.3  แบบสัญญาจ้าง
1.4 แบบหนังสือค้ำประกัน 
1.5 บัญชีแสดงปริมาณงานและวัสดุ
1.6 แบบบัญชีเอกสาร
(1) บัญชีเอกสารส่วนที่   1

(2) บัญชีเอกสารส่วนที่   2
1.7 บทนิยาม      

(1) ผู้เสนอราคาที่มีผลประโยชน์ร่วมกัน  

(2) การขัดขวางการแข่งขันราคาอย่างเป็นธรรม

2. คุณสมบัติของผู้เสนอราคา
                        
2.1 ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ถูกแจ้งเวียนชื่อผู้ทิ้งงานของทางราชการ    รัฐวิสาหกิจ    หรือหน่วยการบริหารราชการส่วนท้องถิ่น   หรือห้ามติดต่อหรือห้ามเข้าเสนอราคากับองค์การบริหารส่วนตำบล

2.2  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน   ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น


2.3  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น     หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม  ตามข้อ  1.7  

                      
2.4  ผู้เสนอราคาจะต้องเป็นนิติบุคคลหรือบุคคลธรรมดา   มีผลงานก่อสร้างประเภทเดียวกันกับ  งานที่สอบราคาจ้างในวงเงินไม่น้อยกว่า   398,500   บาท    และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น   หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น    รัฐวิสาหกิจ   หรือหน่วยงานเอกชนที่องค์การบริหารส่วนตำบลเชื่อถือ
          
    3.  หลักฐานการเสนอราคา


ผู้เสนอราคาจะต้องเสนอเอกสารหลักฐาน     แยกเป็น  2  ส่วน  คือ
3.1   ส่วนที่  1  อย่างน้อยต้องมีเอกสารดังต่อไปนี้
(1) ในกรณีผู้เสนอราคาเป็นนิติบุคคล
         (ก)  ห้างหุ้นส่วนสามัญหรือห้างหุ้นส่วนจำกัด      ให้ยื่นสำเนาหนังสือรับรองการจด-
ทะเบียนนิติบุคคล  บัญชีรายชื่อหุ้นส่วนผู้จัดการ  ผู้มีอำนาจควบคุม (ถ้ามี)  พร้อมรับรองสำเนาถูกต้อง
                      (ข)  บริษัทจำกัดหรือบริษัทมหาชนจำกัด      ให้ยื่นสำเนาหนังสือรับรองการจดทะเบียน  
นิติบุคคล หนังสือบริคณห์สนธิ  บัญชีรายชื่อกรรมการผู้จัดการ  ผู้มีอำนาจควบคุม (ถ้ามี)  และบัญชีผู้ถือหุ้นรายใหญ่พร้อมรับรองสำเนาถูกต้อง 
(2) ในกรณีผู้เสนอราคา    เป็นบุคคลธรรมดาหรือคณะบุคคลที่มิใช่นิติบุคคล    ให้ยื่นสำเนา
บัตรประจำตัวประชาชนของผู้นั้น  สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชน   ของผู้เป็นหุ้นส่วนพร้อมทั้งรับรองสำเนาถูกต้อง
     
(3)  ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า  ให้ยื่นสำเนาสัญญาของการเข้าร่วมค้า  สำเนาบัตรประจำตัวประชาชนของผู้ร่วมค้า  และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย  ก็ให้ยื่นสำเนาหนังสือเดินทาง  หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ในข้อ(1)
(4)  สำเนาใบทะเบียนพาณิชย์  สำเนาใบทะเบียนภาษีมูลค่าเพิ่ม  เป็นต้น
       
  

(5)  บัญชีเอกสารส่วนที่  1   ทั้งหมดที่ได้ยื่นตามแบบในข้อ 1.6(1)

3.2 ส่วนที่  2  อย่างน้อยต้องมีเอกสารดังต่อไปนี้
                                  (1)   หนังสือมอบอำนาจซึ่งปิดอากรแสตมป์ตามกฎหมาย   ในกรณีที่ผู้เสนอราคามอบอำนาจให้บุคคลอื่นทำการแทน

      
(2)  สำเนาหนังสือรับรองผลงานก่อสร้างพร้อมทั้งรับรองสำเนาถูกต้อง 

      
(3)  บัญชีรายการก่อสร้าง (หรือใบแจ้งปริมาณงาน    ซึ่งจะต้องแสดงรายการวัสดุอุปกรณ์  ค่าแรงงานภาษีประเภทต่าง ๆ    รวมทั้งกำไรไว้ด้วย
(4) บัญชีเอกสารส่วนที่  2  ทั้งหมดที่ได้ยื่นตามแบบในข้อ 1.6 (2)
4. การยื่นซองสอบราคา
                          
4.1  ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้   โดย
ไม่มีเงื่อนไขใด  ๆ  ทั้งสิ้น   และจะต้องกรอกข้อความให้ถูกต้องครบถ้วน   ลงลายมือชื่อของผู้เสนอราคาให้ชัดเจน   จำนวนเงิน ที่เสนอจะต้องระบุตรงกันทั้งตัวเลขและตัวอักษร   โดยไม่มีการขูดลบ   หรือแก้ไข   หากมีการขูดลบ    ตก    เติม     แก้ไขเปลี่ยนแปลง   จะต้องลงลายมือผู้เสนอราคา    พร้อมประทับตรา   (ถ้ามี)  กำกับไว้ด้วยทุกแห่ง
    
  4.2    ผู้เสนอราคาจะต้องกรอกปริมาณวัสดุและราคา   ในบัญชีรายการก่อสร้างให้ครบถ้วน
ในการเสนอราคาให้เสนอเป็นเงินบาท  และเสนอราคาเพียงราคาเดียว  โดยเสนอราคารวมหรือราคาต่อหน่วย    และหรือต่อรายการ  ตามเงื่อนไขที่ระบุไว้ท้ายใบเสนอราคาให้ถูกต้อง   ทั้งนี้  ราคารวมที่เสนอจะต้องตรงกัน
ทั้งตัวเลขและตัวหนังสือ     ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ   โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น  ค่าขนส่ง   ค่าจดทะเบียน   และค่าใช้จ่ายอื่น  ๆ    ทั้งปวงจนกระทั่ง     ส่งมอบงานจ้าง    ราคาที่เสนอ  จะต้องเสนอกำหนดยืนราคา  ไม่น้อยกว่า   90  วัน  นับแต่วันเปิดซองสอบราคา โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้
              4.3  ผู้เสนอราคาจะต้องเสนอกำหนดเวลาส่งมอบพัสดุ  ไม่เกิน    60  วัน  นับถัดจากวันลงนาม  ในสัญญาจ้าง    หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน                        

                  
4.4  ก่อนยื่นซองสอบราคาผู้เสนอราคาควรตรวจดูร่างสัญญา      แบบรูปและรายละเอียด              คุณลักษณะเฉพาะ  ฯลฯ    ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคา    ตามเงื่อนไขในเอกสารสอบราคา
                           4.5  ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึง  ประธาน   -        คณะกรรมการเปิดซองสอบราคา   โดยระบุไว้ที่หน้าซองว่า     “ ใบเสนอราคาตามเอกสารสอบราคาเลขที่  
         /2550”   โดยยื่นตรงต่อองค์การบริหารส่วนตำบล   ในวันที่    7   มีนาคม   2550   ระหว่างเวลา  10.00 น.  
ถึงเวลา    10.30 น.   ณ  ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ       ( อำเภอควนขนุน    จังหวัดพัทลุง )

                           เมื่อพ้นกำหนดเวลายื่นซองสอบราคาแล้ว     จะไม่รับซองสอบราคาโดยเด็ดขาด     และคณะกรรมการเปิดซองสอบราคาจะเปิดซองสอบราคา    ในวันเดียวกัน   ตั้งแต่เวลา   10.30  น.  เป็นต้นไป
5. หลักเกณฑ์และสิทธิในการพิจารณาราคา
                        
5.1   ในการสอบราคาครั้งนี้ องค์การบริหารส่วนตำบลจะพิจารณาตัดสินด้วยราคารวม
                        
5.2   หากผู้เสนอราคารายใดมีคุณสมบัติไม่ถูกต้องตามข้อ  2  หรือยื่นหลักฐานการเสนอราคา       ไม่ถูกต้อง  หรือไม่ครบถ้วนตามข้อ  3  หรือยื่นซองสอบราคาไม่ถูกต้องตามข้อ  4  แล้วคณะกรรมการเปิดซองสอบราคาจะไม่รับพิจารณาราคาของผู้เสนอราคารายนั้น   เว้นแต่เป็นข้อผิดพลาดหรือผิดหลงเพียงเล็กน้อย  หรือ
ที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ    ทั้งนี้   เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น
                           5.3  องค์การบริหารส่วนตำบลสงวนสิทธิไม่พิจารณาราคาของผู้เสนอราคา   โดยไม่มีการผ่อนผัน  ในกรณี  ดังต่อไปนี้
                                (1) ไม่ปรากฏชื่อผู้เสนอราคารายนั้น    ในบัญชีผู้รับเอกสารสอบราคา  หรือในหลักฐาน
การรับเอกสารสอบราคาขององค์การบริหารส่วนตำบล
                                (2) ไม่กรอกชื่อนิติบุคคล    หรือบุคคลธรรมดา    หรือลงลายมือชื่อผู้เสนอราคาอย่างหนึ่ง
อย่างใดหรือทั้งหมดในใบเสนอราคา
                                (3) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
                               (4) ราคาที่เสนอมีการขูดลบ    ตก    เติม    แก้ไข    เปลี่ยนแปลง    โดยผู้เสนอราคามิได้
ลงลายมือชื่อพร้อมประทับตรา  (ถ้ามี)   กำกับไว้
                  
5.4 ในการตัดสินการสอบราคาหรือในการทำสัญญา    คณะกรรมการเปิดซองสอบราคาหรือ
องค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง    สภาพฐานะ    หรือข้อเท็จจริงอื่นใดที่เกี่ยวข้องกับผู้เสนอราคาได้  องค์การบริหารส่วนตำบลมีสิทธิที่จะไม่รับราคาหรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
                           5.5  องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด    หรือราคาหนึ่งราคาใด  หรือราคาที่เสนอทั้งหมดก็ได้   และอาจพิจารณาเลือกจ้างในจำนวนหรือขนาดหรือเฉพาะรายการหนึ่งรายการใด  หรืออาจจะยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา  ทั้งนี้เพื่อประโยชน์ของทางราชการเป็นสำคัญ    และให้ถือว่าการตัดสินขององค์การบริหารส่วนตำบลเป็นเด็ดขาด    ผู้เสนอราคาจะเรียกร้องค่าเสียหายใดๆ   มิได้    รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเสมือนเป็นผู้ทิ้งงาน  หากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา

                             ในกรณีที่ผู้เสนอราคาต่ำสุดเสนอราคาต่ำจนคาดหมายไว้ว่าไม่อาจดำเนินงานตามสัญญาได้     คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดงหลักฐาน   
ที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์  หากคำชี้แจงไม่เป็นที่รับฟังได้     องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น
         
6. การทำสัญญาจ้าง
                      
ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ   1.3   กับองค์การบริหารส่วนตำบลภายใน   7   วัน    นับถัดจากวันที่ได้รับแจ้งและจะต้องวางหลักประกันสัญญาเป็นจำนวนเงินเท่ากับ     ร้อยละห้า   ของราคาค่าจ้างที่สอบราคาได้   ให้องค์การบริหารส่วนตำบลยึดถือไว้ในขณะทำสัญญา    โดยใช้หลักประกันอย่างหนึ่งอย่างใดดังต่อไปนี้
                          
6.1  เงินสด
                       
6.2  เช็คที่ธนาคารสั่งจ่ายให้แก่องค์การบริหารส่วนตำบล    โดยเป็นเช็คลงวันที่ที่ทำสัญญาหรือก่อนหน้านั้นไม่เกิน   3    วันทำการของทางราชการ
6.3 หนังสือค้ำประกันของธนาคารภายในประเทศ      ตามแบบหนังสือค้ำประกันดังระบุ
ในข้อ  1.4
6.4  พันธนบัตรรัฐบาลไทย
                           6.5  หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย     ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง   ๆ   ทราบแล้ว  โดยอนุโลมให้ใช้ตามตัวอย่างหนังสือ
ค้ำประกันของธนาคารตามที่คณะกรรมการว่าด้วยการพัสดุกำหนด      (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน   10  ล้านบาท)

                          หลักประกันสัญญานี้จะคืนให้โดยไม่มีดอกเบี้ยภายใน 15  วัน นับถัดจากวันที่ผู้ชนะการสอบราคา   (ผู้รับจ้าง)  พ้นจากข้อผูกพันตามสัญญาจ้างแล้ว
        
7.  ค่าจ้างและการจ่ายเงิน
                           องค์การบริหารส่วนตำบลจะจ่ายเงินค่าจ้าง   โดยแบ่งออกเป็น     1     งวด  ดังนี้
                         งวดเดียว   จ่ายเงินในอัตรา   100%     ของค่าจ้าง   เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา และรูปแบบต่าง ๆ  รวมทั้งทำสถานที่ก่อสร้างให้สะอาดเรียบร้อย 
8. อัตราค่าปรับ
ค่าปรับตามสัญญาจ้าง  จะกำหนดในอัตราร้อยละ    0.10  ของค่าจ้างตามสัญญาต่อวัน        

9. การรับประกันความชำรุดบกพร่อง
                      
ผู้ชนะการสอบราคาซึ่งได้ทำข้อตกลงเป็นหนังสือ    หรือทำสัญญาจ้างตามแบบดังระบุใน ข้อ   1.3  แล้วแต่กรณี   จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า   2    ปี   
นับถัดจากวันที่องค์การบริหารส่วนตำบลได้รับมอบงาน    โดยผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน   15   วัน   นับถัดจากวันที่ได้รับแจ้งความชำรุดบกพร่อง
10. ข้อสงวนสิทธิในการเสนอราคาและอื่น ๆ
                       
10.1   เงินค่าจ้างสำหรับงานจ้างครั้งนี้    ได้มาจากเงินงบประมาณขององค์การบริหารส่วนตำบลพนมวังก์ ตามข้อบัญญัติงบประมาณรายจ่าย  ประจำปี   2550 (จ่ายจากเงินบัญชีสำรองรายรับประจำปี 2549) 


10.2   เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้าง  และได้ตกลงจ้างตามสอบราคาจ้างแล้ว   ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศและของนั้นต้องนำเข้ามาโดยทางเรือในเส้นทางที่มีเรือไทยเดินอยู่    และสามารถให้บริการรับขนได้ตามที่รัฐมนตรี
ว่าการกระทรวงคมนาคมประกาศกำหนด   ผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการ
ส่งเสริมการพาณิชย์นาวี  ดังนี้
                                 (1)   แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการ
ส่งเสริมการพาณิชย์นาวีภายใน    7  วัน   นับถัดจากวันที่รับจ้างสั่งหรือซื้อจากต่างประเทศ    เว้นแต่เป็นของที่
รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
                                 (2)   จัดการให้สิ่งของดังกล่าวบรรทุกโดยเรือไทย    หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย   เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย   ซึ่งจะต้องได้รับอนุญาตเช่นนั้นก่อนบรรทุกของลงเรืออื่น    หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
                                 (3)  ในกรณีที่ไม่ปฏิบัติตาม  (1)  หรือ   (2)   ผู้รับจ้างจะต้องรับผิดชอบตามกฎหมายว่าด้วยการส่งเสริมการพาณิชย์นาวี
         
10.3  ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลง
ภายในเวลาที่ทางราชการกำหนดระบุในข้อ   6  องค์การบริหารส่วนตำบลอาจพิจารณาเรียกร้องให้ชดใช้ความ -
เสียหาย    (ถ้ามี )    รวมทั้งจะพิจารณาให้เป็นผู้ทิ้งงานตามระเบียบของทางราชการ                        

         
10.4   องค์การบริหารส่วนตำบลสงวนสิทธิที่จะแก้ไข    เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด    (ถ้ามี)  

                        
10.5   องค์การบริหารส่วนตำบลขอสงวนสิทธิในการยกเลิกการสอบราคาจ้างดังกล่าวในกรณีที่องค์การบริหารส่วนตำบลไม่ได้อนุมัติเงินตามโครงการดังกล่าว

11.  มาตรฐานฝีมือช่าง
                                  เมื่อองค์การบริหารส่วนตำบล  ได้คัดเลือกผู้เสนอราคารายใดให้เป็นผู้รับจ้าง    และได้ตกลงจ้างก่อสร้างตามประกาศนี้แล้ว    ผู้เสนอราคาจะต้องตกลงว่าในการปฏิบัติงานดังกล่าว    ผู้เสนอราคาจะต้องมีและ
ใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม   หรือผู้มีวุฒิบัตรระดับ ปวช.   ปวส.  และ ปวท.  หรือเทียบเท่าจากสถาบันการศึกษาที่  ก.พ. รับรองให้เข้ารับราชการได้    ในอัตราไม่ต่ำกว่า
ร้อยละ   10   ของแต่ละสาขาช่าง    แต่จะต้องมีช่างจำนวนอย่างน้อย   1   คน  ในแต่ละสาขาช่างดังนี้
                                         11.1
                                         11.2

                                         11.3
12.  ในระหว่างระยะเวลาการก่อสร้าง      ผู้รับจ้างพึงปฏิบัติตามหลักเกณฑ์ที่กฎหมายและระเบียบได้
กำหนดได้โดยเคร่งครัด
                                                                      องค์การบริหารส่วนตำบลพนมวังก์
               วันที่      16     เดือน   กุมภาพันธ์  พ.ศ.  2550

                                           บันทึกข้อความ
ส่วนราชการ      งานพัสดุ      ส่วนการคลัง      องค์การบริหารส่วนตำบลพนมวังก์
ที่                  


วันที่    15    กุมภาพันธ์    2550

เรื่อง   ขออนุมัติดำเนินการตามข้อบัญญัติงบประมาณรายจ่ายประจำปี    2550

เรียน     นายกองค์การบริหารส่วนตำบลพนมวังก์
เรื่องเดิม
   ตามที่    ส่วนโยธา    องค์การบริหารส่วนตำบลพนมวังก์    ได้ตั้งเงินจ่ายเงิน  หมวดค่าครุภัณฑ์ที่ดินและสิ่งก่อสร้าง  ประเภทค่าที่ดินและสิ่งก่อสร้าง  ตามข้อบัญญัติงบประมาณรายจ่าย ประจำปี  2549  หน้า  13  ข้อ  1.1    ก่อสร้างถนนพื้นผิวจราจรลาดยาง   แบบ    2  ชั้น  (D.B.S.T. )   สายเขาพนม – ยางงด   หมู่ที่  1  หมู่ที่   8 ตำบลพนมวังก์   ขนาดผิวจราจรกว้าง 4.00   เมตร  ระยะทาง   710  เมตร    หรือพื้นผิวจราจรไม่น้อยกว่า  2,840 - ตารางเมตร   จาก  กม. 0+000  ถึง  กม. 0+710   ( ตามแบบก่อสร้างของ องค์การบริหารส่วนตำบลพนมวังก์  เลขที่  1 / 2550 )    และแบบก่อสร้างมาตรฐานของกรมทางหลวงชนบท    แบบเลขที่    ทช-2-302/45     ซึ่งตั้งจ่ายจากเงินอุดหนุนทั่วไป   ปรากฎในแผนงานอุตสาหกรรมและการโยธา  จำนวนเงินงบประมาณตั้งจ่ายไว้   788,614.-   บาท  (-เจ็ดแสนแปดหมื่นแปดพันหกร้อยสิบสี่บาทถ้วน-)  นั้น       
ข้อเท็จจริง
                
1.   คณะผู้บริหารองค์การบริหารส่วนตำบลพนมวังก์   ต้องการดำเนินการจ้างเหมาก่อสร้างถนนลาดยางพื้นผิวจราจร   แบบ  2  ชั้น  (D.B.S.T. )  สายเขาพนม – ยางงด   หมู่ที่  1  หมู่ที่   8 ตำบลพนมวังก์  
ขนาดผิวจราจรกว้าง    4.00  เมตร    ระยะทาง   710  เมตร  หรือพื้นผิวจราจรไม่น้อยกว่า   2,840   ตารางเมตร         ( ตามแบบก่อสร้างขององค์การบริหารส่วนตำบลพนมวังก์   เลขที่  1/2550   )  และแบบก่อสร้างมาตรฐานของกรมทางหลวงชนบท    แบบเลขที่    ทช-2-302/45    ในวงเงินงบประมาณ  788,614   บาท   เนื่องจากถนนสายดังกล่าว   มีสภาพเป็นหลุม    เป็นบ่อ   และไม่ได้มาตรฐาน   อีกทั้งประชาชนมีการสัญจรไปมาและขนถ่ายผลผลิตทางการเกษตรเป็นจำนวนมาก
            

2.   คณะผู้บริหาร    องค์การบริหารส่วนตำบลพนมวังก์      ได้รับความเห็นชอบและอนุมัติ   
จากสภาองค์การบริหารส่วนตำบลพนมวังก์  เพื่อก่อสร้างถนนสายดังกล่าว  ตามข้อบัญญัติงบประมาณรายจ่าย  ประจำปี  2550   


3. คณะผู้บริหาร องค์การบริหารส่วนตำบลพนมวังก์   ได้เห็นชอบและอนุมัติให้จ่ายเงินตามโครงการก่อสร้างถนนสายดังกล่าว   จากบัญชีเงินสำรองรายรับ   ประจำปี  2549    จำนวนเงิน 788,614  บาท  เมื่อคราวประชุมคณะผู้บริหาร   ครั้งที่   2 /2550    ลงวันที่    28   พฤศจิกายน   2549


4. คณะกรรมการกำหนดราคากลาง    ได้กำหนดราคากลาง  ค่างานก่อสร้างดังกล่าว    จำนวนเงิน 797,000  บาท
-2-
ข้อกฎหมาย  
                   
อาศัยระเบียบกระทรวงมหาดไทย    ว่าด้วยการพัสดุองค์การบริหารส่วนตำบล  พ.ศ. 2538   
ข้อ  12(2) ข้อ  21(1)(7)  ข้อ 24  ข้อ 48  ข้อ 49  แก้ไขเพิ่มเติม(ฉบับที่  2)  พ.ศ. 2543  ข้อ 22  และแก้ไขเพิ่มเติม  (ฉบับที่ 3) พ.ศ. 2544  ข้อ  14   โดยวิธีสอบราคาจ้าง
ข้อควรพิจารณา
                    
คณะผู้บริหารองค์การบริหารส่วนตำบลพนมวังก์   ต้องการดำเนินการจ้างเหมา    ก่อสร้างถนนพื้นผิวจราจรลาดยาง   แบบ 2  ชั้น  (DB.ST. )  สายเขาพนม – ยางงด   หมู่ที่  1  หมู่ที่   8   ตำบลพนมวังก์  
ขนาดผิวจราจรกว้าง    4.00  เมตร    ระยะทาง   710  เมตร  หรือพื้นผิวจราจรไม่น้อยกว่า   2,840   ตารางเมตร         ( ตามแบบก่อสร้างขององค์การบริหารส่วนตำบลพนมวังก์   เลขที่  1/2550   )  และแบบก่อสร้างมาตรฐานของกรมทางหลวงชนบท    แบบเลขที่    ทช-2-302/45   วงเงินงบประมาณค่าก่อสร้าง  788,614.  บาท (กำหนดราคากลาง- 797,000 บาท )    เหตุผลเพราะ   ต้องการสร้างถนนให้ได้มาตรฐาน   เนื่องจากประชาชนจะได้ใช้สัญจรไปมา  หรือบรรทุกถ่ายเทผลผลิตได้สะดวกและรวดเร็วยิ่งขึ้น  จึงขออนุมัติดำเนินการโครงการดังกล่าว
            

และเพื่อให้การดำเนินการดังกล่าว     เป็นไปถูกต้องตามระเบียบการพัสดุองค์การบริหารส่วนตำบล  พ.ศ. 2538  ข้อ  12(2)  ข้อ 21(1)(7)  ข้อ 24  ข้อ 48 ข้อ 49  แก้ไขเพิ่มเติม (ฉบับที่  2) พ.ศ.  2543 ข้อ  22  และแก้ไขเพิ่มเติม(ฉบับที่ 3)  พ.ศ. 2544  ข้อ 14  จึงขอเสนอชื่อบุคคลและตำแหน่งดังต่อไปนี้  เป็นคณะกรรมการดำเนินการตามโครงการดังกล่าว  ดังต่อไปนี้ 
1.   คณะกรรมการเปิดซองสอบราคา       ประกอบด้วย
                   
     1.1  นายโสภณ   เขียวเล่ง              หัวหน้าส่วนโยธา อบต.พนมวังก์           
ประธานกรรมการ
                   
     1.2  นายสมใจ   พรหมยานนท์      หัวหน้าส่วนการคลัง อบต.โตนดด้วน  
      กรรมการ
                   
     1.3  นางสมร  สังข์ทอง               หัวหน้าส่วนการคลัง อบต.มะกอกเหนือ  
       กรรมการ
                   
     1.4  นายพันธ์ยา  เพชรมณี           ประชาคมหมู่บ้าน หมู่ที่  1                               กรรมการ
                   
     1.5  นายอำพล  ชูตรี
                 ประชาคมหมู่บ้าน หมู่ที่  8                               กรรมการ
2.   คณะกรรมการตรวจรับงานจ้าง       ประกอบด้วย
                   
     2.1  นายสมพร  วีระวรรณ์     
     หัวหน้าส่วนโยธา  อบต.ชะมวง            
ประธานกรรมการ
                   
     2.2  นายปาริชาติ  สังคานาคิน      หัวหน้าส่วนโยธา อบต. นาขยาด                      กรรมการ
                    
     2.3  นายพงษ์ณรินทร์  วงศ์มุสิก    หัวหน้าส่วนโยธา อบต.โตนดด้วน                   กรรมการ
                   
     2.4  นายรณสิทธิ์  มากแก้ว
   ประชาคมหมู่บ้าน หมู่ที่  1                                  กรรมการ
                   
     2.5  นายเจริญ  หนูสอน                ประชาคมหมู่บ้าน หมู่ที่  8                                 กรรมการ
3.   ผู้ควบคุมงานจ้าง     ประกอบด้วย
                   
     3.1  นายโสภณ    เขียวเล่ง         
หัวหน้าส่วนโยธา           

ผู้ควบคุมงาน

     
     3.2   นายรัตนเทพ   เทพรักษ์

ช่างเขียนแบบ


ผู้ช่วยผู้ควบคุมงาน

4.   เจ้าหน้าที่รับซองสอบราคา    คือ
                   
     4.1  นางสาวศุภริณฎา    อินแก้ว       
เจ้าหน้าที่พัสดุ              

ผู้รับซองสอบราคา
ข้อเสนอแนะ
                         จึงเรียนมาเพื่อโปรดพิจารณา 

   (นางสาวศุภริณฎา   อินแก้ว)
   เจ้าหน้าที่พัสดุ
                            (นางสาวปรียา    หนูบูรณ์)   
                                         หัวหน้าเจ้าหน้าที่พัสดุ      
                                      ความคิดเห็น …………………………………………….                                               

          (นางสาววัชรีย์    เขมะวนิช)                                                                                                                                   
                                                  ปลัดองค์การบริหารส่วนตำบล
พิจารณาแล้ว

(     เห็นชอบ

(    ไม่เห็นชอบ  เพราะ.................................................
                                                           (ลงชื่อ)
(นายสมใจ  ด้วงทอง)
นายกองค์การบริหารส่วนตำบลพนมวังก์

คำสั่งองค์การบริหารส่วนตำบลพนมวังก์
ที่           / 2550

เรื่อง    แต่งตั้งคณะกรรมการดำเนินงานตามโครงการจ้างเหมาก่อสร้างถนน
พื้นผิวจราจรลาดยาง  แบบ 2 ชั้น  (D.B.S.T. )   ถนนสายเขาพนม - ยางงด  หมู่ที่  1,8  ตำบลพนมวังก์
------------------------------------------

                  
ตามที่     องค์การบริหารส่วนตำบลพนมวังก์   จะดำเนินการสอบราคา   จ้างเหมาก่อสร้างถนนพื้นผิวจราจรลาดยาง   แบบ 2  ชั้น  (DB.ST. )  สายเขาพนม – ยางงด   หมู่ที่  1  หมู่ที่   8   ตำบลพนมวังก์  
ขนาดผิวจราจรกว้าง    4.00  เมตร    ระยะทาง   710  เมตร  หรือพื้นผิวจราจรไม่น้อยกว่า   2,840   ตารางเมตร         ( ตามแบบก่อสร้างขององค์การบริหารส่วนตำบลพนมวังก์   เลขที่  1/2550   )    และแบบก่อสร้างมาตรฐาน      ของกรมทางหลวงชนบท    แบบเลขที่    ทช-2-302/45   ในวงเงินงบประมาณ  788,614  บาท   (เจ็ดแสนแปดหมื่น-แปดพันหกร้อยสิบสี่บาทถ้วน)   นั้น       
                
และเพื่อให้การดำเนินการดังกล่าว เป็นไปถูกต้อง  อาศัยระเบียบกระทรวงมหาดไทย   ว่าด้วย  การพัสดุองค์การบริหารส่วนตำบล  พ.ศ.  2538   ข้อ  12 (2)  ข้อ  21(1)(7)  ข้อ 24  ข้อ 48 ข้อ  49  แก้ไขเพิ่มเติม(ฉบับที่  2)  พ.ศ.  2543  ข้อ   22  และแก้ไขเพิ่มเติม  (ฉบับที่ 3)   พ.ศ.  2544   ข้อ  14   จึงขอแต่งตั้งผู้มีนามและตำแหน่งดังต่อไปนี้   เป็นคณะกรรมการดำเนินการตามโครงการดังกล่าว   ดังต่อไปนี้ 
1.   คณะกรรมการเปิดซองสอบราคา       ประกอบด้วย
                   
     1.1  นายโสภณ   เขียวเล่ง              หัวหน้าส่วนโยธา อบต.พนมวังก์      
ประธานกรรมการ
                   
     1.2  นายสมใจ   พรหมยานนท์      หัวหน้าส่วนการคลัง อบต.โตนดด้วน  
        
กรรมการ
                   
     1.3  นางสมร  สังข์ทอง               หัวหน้าส่วนการคลัง อบต.มะกอกเหนือ  
              กรรมการ
                   
     1.4  นายพันธ์ยา  เพชรมณี           ประชาคมหมู่บ้าน หมู่ที่  1                           
กรรมการ
                   
     1.5  นายอำพล  ชูตรี
                 ประชาคมหมู่บ้าน หมู่ที่  8                            
กรรมการ
2.   คณะกรรมการตรวจรับงานจ้าง       ประกอบด้วย
                   
     2.1  นายสมพร  วีระวรรณ์     
     หัวหน้าส่วนโยธา  อบต.ชะมวง            
ประธานกรรมการ
                   
     2.2  นายปาริชาติ  สังคานาคิน      หัวหน้าส่วนโยธา อบต. นาขยาด                   
กรรมการ
                    
     2.3  นายพงษ์ณรินทร์  วงศ์มุสิก    หัวหน้าส่วนโยธา อบต.โตนดด้วน                
กรรมการ
                   
     2.4  นายรณสิทธิ์  มากแก้ว
   ประชาคมหมู่บ้าน หมู่ที่  1                               
กรรมการ
                   
     2.5  นายเจริญ  หนูสอน                ประชาคมหมู่บ้าน หมู่ที่  8                               
กรรมการ

3.   ผู้ควบคุมงานจ้าง     ประกอบด้วย
                   
     3.1  นายโสภณ    เขียวเล่ง         
หัวหน้าส่วนโยธา           

ผู้ควบคุมงาน

     
     3.2   นายรัตนเทพ   เทพรักษ์

ช่างเขียนแบบ


ผู้ช่วยผู้ควบคุมงาน
4.   เจ้าหน้าที่รับซองสอบราคา    คือ
                   
    4.1  นางสาวศุภริณฎา    อินแก้ว       
เจ้าหน้าที่พัสดุ              

ผู้รับซองสอบราคา
                 
ทั้งนี้     ตั้งแต่บัดนี้เป็นต้นไป     และให้ผู้ที่ได้รับการแต่งตั้งปฏิบัติหน้าที่ให้เป็นไปถูกต้อง     ตามระเบียบของทางราชการโดยเคร่งครัด  
                                
สั่ง    ณ    วันที่        เดือน    กุมภาพันธ์    พ.ศ.    2550
                                                             (ลงชื่อ)
(นายสมใจ  ด้วงทอง)
นายกองค์การบริหารส่วนตำบลพนมวังก์

